Novi fosili

**Novi Fosili**, jedan od najpopularnijih i najboljih jugoslavenskih i hrvatskih pop sastava 1970-ih i 1980-ih godina.

Njegovali su mješavinu vedrih i zabavnih pjesama za djecu i mlade, ljubavne balade urbanog teksta s pjevnim refrenima i suvremenih aranžmana. Uz Olivera Dragojevića, Zdravka Čolića, Nedu Ukraden i grupe Magazin i Srebrna krila bili su najpopularniji izvođači na tlu SFR Jugoslavije.

## Historija
"Novi fosili" osnovani su 1969. godine, a prve diskografske uspjehe bilježe 1977. godine dolaskom **[[Rajko Dujmić|Rajka Dujmića]]**. Te godine pozvani su na Splitski festival te njihova vedra i poletna pjesma "*Diridonda*" postaje hit u cijeloj Jugoslaviji. Rajko Dujmić se ubrzo iskazuje kao vrsni kompozitor i grupa ubire festivalske nagrade i priznanja krititke na gotovo svim domaćim festivalima, a zapaženi su i na inozemnim natjecanjima u Dresdenu i Bratislavi.

"Novi fosili" postaju najpopularnija grupa, a nekoliko godina izabrani su i za "grupu godine". Na svim koncertima nastupaju isključivo s vlastitim programom, koji se u najvećem dijelu sastoji od Dujmićevih pjesama. U tom razdoblju izlazi oko 15 singl i 6 LP ploča. Neke od tih pjesama postale su hitovi za sva vremena: "*Da te ne volim*", "*Reci mi tiho, tiho*", "*Saša*", "*Šuti moj dječače plavi*", "*Sanja*", "*Plava košulja*". Grupa ne zanemaruje ni koncertnu aktivnost i kontakt s publikom uživo. Slijede mnogobrojne turneje po tadašnjem SSSR-u, SAD-u, Kanadi i zemljama Europe.

Vokalnu solisticu **[[Đurđica Barlović|Đurđicu Barlović]]** 1983. godine zamjenjuje **[[Sanja Doležal]]**, donoseći grupi svojom mladošću dah vedrine, radosti i novog entuzijazma. Ova postava realizirala je nekoliko LP ploča s najvećim mogućim nakladama u tadašnjoj pop diskografiji. 1986. godina "Novim fosilima" je donjela i nagradu publike, odnosno 3. nagradu Stručnog žirija na Međunarodnom festivalu u Dresdenu. Uz to, album "*Za dobra stara vremena*" dobija Grand Prix JRT-a za najbolji album u kategoriji pop glazbe 1986. godine. Godinu dana kasnije, 1987. "Novi fosili" predstavljaju Jugoslaviju na Pjesmi Eurovizije u Bruxellesu s pjesmom "*Ja sam za ples*" i osvajaju visoko četvrto mjesto. Single s pjesmom objavljen je u devet europskih zemalja.

Nakon razlaza prvotne postave 1991. godine, grupa se u novoj - manje uspješnoj postavi rastaje u listopadu 2001., objavivši prekid suradnje nakon 30 godina postojanja. Ipak, na opću radost svojih slušatelja "Novi fosili" se 2005. ponovno okupljaju u starom sastavu sa Sanjom Doležal i Vladimirom Kočišom-Zecom.

## Diskografija
Albumi:
* 1974. - Novi fosili
* 1978. - Da te ne volim
* 1980. - Nedovršene priče
* 1981. - Budi uvijek blizu
* 1981. - Hitovi sa singl ploča (kompilacija)
* 1982. - Za djecu i odrasle
* 1983. - Poslije svega
* 1983. - Volim te od 9 do 2 (i drugi veliki hitovi) (kompilacija)
* 1985. - Tvoje i moje godine
* 1986. - Za dobra stara vremena
* 1987. - Dijete sreće
* 1987. - Poziv na ples (kompilacija)
* 1988. - Nebeske kočije
* 1989. - Obriši suze, generacijo
* 1990. - Djeca ljubavi
* 1993. - Najbolje godine (kompilacija)
* 1995. - Druge godine
* 1996. - Bijele suze padaju na grad
* 1998. - Pričaj mi o ljubavi
* 1998. - Ljubav koja nema kraj (kompilacija)
* 1999. - Jesen
* 2005. - Za dobra stara vremena (kompilacija)

## Zanimljivosti
* Naziv "Novi" u imenu "fosili" predložio je Arsen Dedić. 
* Sanja Doležal je kao dijete snimala reklame za proizvode Medolino i Frutolino. 
* Prva snimka grupe bila je "*Sanjaj me*". 
* Hit "*Da te ne volim*" prodan je u 80.000 primjeraka. 
* Prvi album donio im je i dijamantnu ploču, a prodan je u oko 400.000 primjeraka.
* O svojim počecima te odlasku u Zagreb, Đurđica Barlović, prva vokalistica Novih fosila, u jednom je intervjuu izjavila: "*Spakiram kofere, kažem roditeljima da idem i eto me u gradu pod Sljemenom. Da sam znala što me čeka sigurno nikad ne bih mrdnula iz Splita*".
* Vladimir Kočiš dobio je nadimak Zec, jer je bio pionirski prvak Zagreba u trčanju na 60 metara. 
* Rajko Dujmić dobio je nadimak Lima zbog visine.

## Vanjske veze
* Službene stranice "Novih fosila"